Publication: Magyar Közlöny
Issue: MK-2003-75 (Year: 2003, Number: 75)
Era: 1990-2004
Section: Az állategészségügyrõl szóló 1995. évi XCI. törvény
Paragraph Index: 66

(1) A hatósági állatorvos, amennyiben méhbetegség gyanújáról értesül, köteles vizsgálat céljából a legrövidebb idõn belül a helyszínre kiszállni. A betegség gyanújának megerõsítését követõen a hatósági állatorvos az érintett méhészetre helyi zárlatot köteles elrendelni. A helyi zárlat alá vont méhészetben található összes méhcsaládot meg kell vizsgálni, és minden betegségre gyanús méhcsaládból, — a 7. számú melléklet elõírásainak figyelembevételével — laboratóriumi vizsgálat céljából vizsgálati anyagot kell küldeni az illetékes állategészségügyi intézetbe (a továbbiakban: intézet). A mintavételnek a hatósági állatorvos irányításával, a betegség gyanújának megállapítását követõ lehetõ legrövidebb idõn belül kell megtörténnie. A mintavételt a méhegészségügyi felelõs végzi el.

Source: https://magyarkozlony.hu/hivatalos-lapok/f8329011ad38290715982f32a6e6acfef2e05308/dokumentumok/48bf3687ea16f63d4c6ac139584359b46f5ee383/letoltes